Antibiotiko

Antibiotiko estas drogo kiu mortigas aŭ malrapidigos la kreskon de bakterioj. Ili apartenas al specifa klaso de 'kontraŭmikrobaj drogoj', pli vasta grupo kiu ankaŭ inkluzivas la kontraŭvirusajn, kontraŭfungajn, kaj kontraŭparazitajn drogojn (aliaj neoficialaj nomoj estas kontraŭmikrobaĵoj, kontraŭbakteriaĵoj, kontraŭvirusaĵoj, kontraŭfungaĵoj, kaj kontraŭparazitaĵoj). Ili estas preskaŭ nedamaĝemaj por la gastiganto, kaj tial eblas ilin uzi por kuraci infektojn. Origine la termino aludis al kemiaĵoj izolitaj el vivaĵoj, kontraŭstare al ĥemoterapiaĵoj, kiuj estas pure sintezaj. Nuntempe tamen la vorto "antibiotiko" ankaŭ aplikiĝas al sintezaj kontraŭmikrobaĵoj, kiel sulfonamidoj. La antibiotikoj estas malgrandaj molekuloj kies molekula pezo estas malpli ol 2000 mas-atomaj unuoj. Ili ne estas enzimoj.

Antaŭ la malkovro de antibiotikoj kaj antaŭ ĝia uzado, la kuracado de infektoj realigiĝis per la uzo de venenoj kiel striknino kaj arseniko, kaj pro tio la ekuzado de la nedamaĝemaj antibiotikoj tiatempe furoris. La antibiotikoj ne efikas por virusaj, fungaj kaj aliaj nebakteriaj infektoj, kaj unuopaj antibiotikoj povas havi malsamajn efektojn en pluraj malsimilaj specoj de bakterioj. Kelkaj pli specifaj antibiotikoj(la tiel nomitaj mallarĝ-spektraj antibiotikoj) trafas gram-negativajn aŭ gram-pozitivajn bakteriojn, kaj paralele la aliaj nomiĝas larĝ-spektraj antibiotikoj.

La efekteblo de unuopa antibiotiko varias laŭ infekto-loko, kapablo transiri ĝis la infekto loko, kaj rezistopovo de bakterio kontraŭ la efektoj. Kelkaj antibiotikoj fakte mortigas la bakteriojn (baktericidoj), kaj paralele aliaj nur malhelpas la multobliĝo de bakterioj (bakteriostatoj), por ke la imunsistemo povu ilin foriĝi.

Buŝaj antibiotikoj estas la plej simplaj por plej multaj kazoj, lasante la envejnaj antibiotikoj por pli seriozaj kazoj. La antibiotikojn oni povas foje administri surloke, kiel okulgutoj aŭ ŝmiroleoj.

 Historio 
Sekve de preliminaraj eksperimentoj kiuj pruvis kontraŭ-bakteriaj efektoj fare de pluraj bakteriaj sekreciaĵoj, la germana sciencisto E. de Freudenreich en 1888 izolis bakterian secreciaĵon kaj registris ties kontraŭbakterian econ. Piocianazo, secreciebla de Bacillus pyocyaneus, malrapidigis la kreskon de aliaj bakterioj 'in situ' kaj estis toksika por multaj malsankaŭzaj bakterioj. Malĝoje, kaj la mem-toksikeco por la produktanta bakterio kaj la malstabileco de la substanco malhelpis la ĝeneralan uzandon kiel efika, sekura antibiotiko ĉe la homa korpo.

eta|dekstre|230px|La esploroj de Alexander Fleming kun ŝimoj de la genro Penicillium ludis gravan rolon en la antaŭenigo de antibiotikoj.
La unua efika antibiotiko kiun oni malkovris estis penicilino. La franca kuracisto Ernest Duchesne skribis en sia disertacio de 1896, ke ŝimoj de la genro Penicillium mortigis bakteriojn. Duchesne tamen mortis post kelkaj jaroj, kaj siaj eksperimentoj estis forgesitaj dum generacio, ĝis kiam akcidento ŝanĝis la aferon. Alexander Fleming estis kultivanta agaro-petroplatojn, kaj plato akcidente kontaminiĝis de fungo. Anstataŭ simple forĵeti la kontaminitan petroplaton, Fleming rimarkis malordinaran ringon ĉirkaŭ la ŝimo-kolonio. En antaŭaj studoj, li rimarkis ke la enzimo lisozimo povas mortigi bakteriojn, kaj nun Fleming ekpensis ke la ŝimo sekreciis ion kiu haltigis la bakteria kresko. Li hipotezis, ke tiu substanco povus esti ja utila kiel kontraŭbakteria medikamento. Kvankam Fleming estis malsukcesa izoli la substancon (ĉar la beta-laktamo ringo en la molekulo penicilino ne estis stabila laŭ la purigadaj metodoj kiujn li provis), li raportis pri ĝi en scienca literaturo en 1929. Ĉar la ŝimo apartenis al la genro Penicillium, li nomis la komponaĵon penicilino.

En la 1930-aj jaroj la germana esploristo Gerhard Domagk esploris la kontraŭbakteriajn ecojn de kelkaj kolorigaĵoj. Unu el tiuj apartenis al grupo de sulfonamidoj, Prontosil, kiu efektis kontraŭ infektoj en homo pro ties ŝanĝiĝo en la gastiganto al la aktiva formo, sulfanilimido. Laŭ la nuntempa pli ampleksa difino ĉi-substanco povus sin kvalifiki por la unua buŝa antibiotiko. Dum la sama dekjaro, René Dubos izolis tirotricinon, antibiotiko uzenda surloke por haŭtinfektoj, el sojl-bakterioj.

Dum la Dua mondmilito la neceso prizorgi vund-infektadojn kreskis kaj multaj rimedoj aplikiĝis por la esplorado kaj purigado de penicilino. La teamo gvidita de Howard Walter Florey sucksesis produkti uzendajn kvantojn de la purigita akvita komponaĵo de penicilino kaj oni tuj testis la izolitaĵo en klinikaj kazoj. La kuracistoj ege ĝojis pro la rapida kaj sekura kuraciĝo por kondiĉoj kiuj ĝis tiam estis ege malfacilaj kuraci, teruraj travivaĵoj kaj ofte ĝismortokondukaj. La studado de aliaj specioj de ŝimo kaj aliaj vivaĵoj videbligis antaŭe nekonatan ĥemian bataladon kontraŭbakterian. Novajn antibiotikojn oni rapide malkovris, kun ampleksa uzado, kaj nova sciencesploro-epoko kondukis al la ebleco trovi ĥemiaĵojn kiuj batalis ankaŭ kontraŭ kancero (ĥemiterapio).

La malkovrado de antibiotikoj, kune kun anestezo kaj adopto de higienaj procedoj fare de de kuracistoj (ekz-e, ofta man-lavado kaj uzado de sterilaj kuraciloj) revoluciigis medicinon.

 Klasoj 
Oni povas klasi antibiotikojn laŭ pluraj kriterioj.

Laŭ ĥemia strukturo:
 Aminoglikozidoj
 Amikacino
 Dibekacino
 Gentamicino
 Kanamicino
 Neomicino
 Netilmicino
 Paromomicino
 Sisomicino
 Streptomicino
 Tobramicino
 Antibiotikoj kun Beta-laktamo-ringo
 Karbapenemoj
 Ertapenemo
 Imipenemo
 Meropenemo
 Cefalosporinoj kaj cefamicinoj
 Cefalexino
 Cefazolino
 Cefuroximo
 Cefadroxilo
 Ceftazidimo
 Monociklaj beta-lactamoj
 Penicilinoj
 Glikopeptidaj antibiotikoj
 Vankomicino
 Teicoplanino
 Ramoplanino
 Dekaplanino
 Oksazolidinonoj
 Linezolido
 Kvinupristino/dalfopristino
 Poliketidoj
 Makrolidoj
 Eritromicino
 Azitromicino
 Claritromicino
 Roksitromicino
 Ketolido
 Kelitromicino
 Tetraciklinoj
 Doksiciklino
 Oksitetraciklino
 Klortetraciklino
 Polimiksinoj
 Polimiksino B
 Kolistino
 Kvinolonoj (fluorokvinolonoj)
 Nalidiksa acido
 Ciprofloksacino (Cipro)
 Ofloksacino
 Norfloksacino (Norflox)
 Levofloksacino (Levaquin)
 Trovafloksacino (Trovan)
 Streptograminoj
 Sulfonamidoj
 Prontosilo
 Aliaj gravaj antibiotikoj:
 Kloramfenikolo
 Klindamicino
 Fusida acido
 Trimetoprimo

Alia klasado temas pri la agado-meĥanismon (t.e. la meĥanismo per kiu ili mortigas/senkreskigas bakteriojn):

 Antibiotikoj kiuj malhelpas la ĉelmuran sintezon
 Beta-laktamoj, inkluzive de penicilinoj kaj cefalosporinoj; mono-laktamoj kiel Imipenemo; vankomicino, bacitracino
 Antibiotikoj kiuj malhelpas la bakterian proteinan sintezon
 Antibiotikoj kiuj interagas kun la ribosoma unuo 50S
 Linkozamidom/linkozidoj inkluzive de klindamicino kaj linkomicino; kloramfenikolo, makrolidoj
 Antibiotikoj kiuj influas la ribosoman unuon 30S
 Tetraciklinoj; aminoglikozidoj inkluzive de gentamicino
 Drogoj kiuj inhibas la sintezon de folato
 Sulfonamidoj kaj trimetoprimo
 Drogoj kiuj malhelpas la DNA-sintezon
 Metronidazolo, kvinolonoj, novobiocino
 Drogoj kiuj malhelpas la RNA-sintezon
 Rifampino (rifampicino)
 Drogoj kiuj influas la funkciojn de membrano
 Polimiksino B, gramicidino

La antibiotikojn oni ankaŭ povas klasi laŭ la vivaĵoj kontraŭ kiuj ili efikas, kaj speco infektado por kiu ĝi povas aplikiĝi, kaj tio dependas je la rezisto de la mortigendaj vivaĵoj kaj koncentreco de la antibiotiko estebla en la afektita histo.

 Kriterioj por la uzado de antibiotikoj 
La antibiotikoj estas uzeblaj nur sub observado kaj preskribo fare de rajtigita sansistema fakulo. Ĝenerale oni ne devas konsumi alkoholo dum la terapio pere de antibiotikoj, ĉar, kvankam ĝi ne inhibas la efikon de la antibiotiko en la plimulto de la kazoj, ĝi povas okazigi flankajn efikojn tre similajn al tiuj de antibiotikoj, kio povas plifortigi la nedeziritan efikon de la kontraŭaj reagoj. James M. Steckelberg. «Antibiotics and alcohol: Should I avoid mixing them?». Mayo Foundation for Medical Education and Research. Konsultita la 15an de aprilo 2011.  Alkoholo konkurencas ankaŭ kun enzimoj de la hepato kio faras, ke la koncentriĝo en la sanga plasmo de la drogo estas maltaŭga,«Antibiotics FAQ». McGill University, Kanado. Arkivita el la originalo la 28an de februaro 2008. Konsultita la 17an de februaro 2008.  kiel ĉe metronidazolo, kelkaj cefalosporinoj, disulfiramo, doksiciklino, eritromicino, inter aliaj. Stockley, IH (2002), Stockley's Drug Interactions. 6a eld. Londono: Pharmaceutical Press. ​

Aliaj konsideroj atentendaj antaŭ la preskribo de antibiotikoj estas la jenaj:Sección 4. Fundamentos de la terapéutica de las enfermedades bacterianas alirita la 9an de septembro 2008, ĉe Harrison, Principios de Medicina Interna 16a eldono, 2006, Harrison online en español, ĉe McGraw-Hill, arkivita la 5an de decembro 2008 en yes
 Bibliografia sciaro, por havigi empirian traktadon.
 Kultivo kaj antibiogramo (serĉado de la sensiveco de antibiotikoj).
 Biodisponeblo.
 Aĝo kaj pezo de la paciento.
 Eblaj gravedeco kaj mamnutrado.
 Rilataj malsanoj.
 Alergioj.
 Vojo por administrado.
 Ĝeneralaj kondiĉoj de la paciento.
 Dozigo de la medikamento.
 Daŭro de la traktado.
 Gravo de la kazo.
 Imuna stato de la paciento.
 Disponeblo de la medikamento en la socia komunumo.

 Flankaj efektoj 
La flankaj efektoj varias de malpeza kapdoloro ĝis disa alergia reago. Unu el la plej observebla efekto estas lakso, kiu estas la rezulto de malekvilibrigo de la natura intestflora ekvilibro (la "bonaj bakterioj" kiuj loĝas en la digesta sistemo), fare de de la antibiotiko, krom la abundiĝo de la anaeroba bakterio Clostridium difficile. University of Michigan Health System: Antibiotic-Associated Diarrhea, 26a de novembro 2006. Alirita la 30an de Aprilo 2024. Tiu tipo de misŝanĝoj ne estas ekskluzivaj de la digesta sistemo, ĉar ili ŝanĝas, por ekzemplo, la vaginan mikrobioton kiel ĉe la kazo de la infekto fare de la fungoj de la genro Candida (kandidozo). Pirotta MV, Garland SM (2006). «Genital Candida species detected in samples from women in Melbourne, Australia, before and after treatment with antibiotics». J Clin Microbiol. 44: 3213-3217. PMID 16954250. doi:10.1128/JCM.00218-06. 

Aliaj flankaj efektoj rezultas de la interago inter la antibiotiko kaj aliaj drogoj, kiel ekzemple la observebla alta risko por tendeno-damaĝo post administrado de kvinolona antibiotiko kune kun "sistemika" (traĉiukorpa) kortikosteroido.

Kelkaj antibiotikoj povas havi nedezirindan influon sur la efektoj de la kontraŭgravediĝa pilolo. Cuppetto, Micki; Katie M Walsh (2007). Medicina general aplicada al deporte. Elsevier, España. p. 59. ISBN 8481749915.  Tiaj efektoj ŝajnas esti tro maloftaj kaj studitaj nur por eta nombro da antibiotikoj. Tiukadre, ne ekzistas definitivaj studoj kiuj pruvu tiujn efikojn; male, la plimulto de la esploraj studoj sugestas, ke la antibiotikoj ne okazigas interferecajn efikojn rilate al la trabuŝaj kontraŭgravediĝiloj.«Drugs Affecting Birth Control Pills». ĉe Women's Health. Konsultita la 17an de februaro 2008 kaj la 30an de aprilo 2024. ​

 Misuzado de antibiotikoj 
La plej ordinara misuzado estas la malĝusta administrado de antibiotikoj, inkluzive de la uzado de kontraŭbakteriaĵoj por virusaj infektoj tiel kiel la ordinara malvarmumo aŭ gripo,«Lo que necesita saber de los antibióticos». Kampanjo por helpi la ĝustan uzadon de la antibiotikoj. Centroj por Kontrolo kaj Preventado de Malsanoj. septembro 2006. Konsultita la 8an de septembro 2008.  kaj frua ĉesado de prenado de la antibiotiko (pro ŝajna sento de bonsano). National Institute of Allergy and Infectious Diseases (NIAID). Antimicrobial (Drug) Resistance (kompleta artikolo disponebla en angla). Lasta aliro: 8a de septembro 2008.  Krom la ebleco ke la kuracado ne sukcesu, ĉi du misuzoj de antibiotikoj povas konduki al la plej danĝera stato de kontraŭantibiotika rezisto.

 Animaloj 
Ekzistas debato pri la konveno inkludi la antibiotikojn en la dieto de la sanaj animaloj de bestobredado. National Institute of Allergy and Infectious Diseases (NIAID). Antimicrobial (Drug) Resistance (kompleta artikolo disponebla en angla). Lasta aliro: 30a de aprilo 2024.  La opoziciantoj de tiu praktiko indikas, ke ili povas konduki al la kontraŭantibiotika rezisto, inklude en bakterioj kiuj infektas homojn, kiel la genroj Salmonella, Campylobacter, Escherichia coli kaj Enterococcus. Krome, la elsendo de metano en la fekaĵoj de gregoj traktataj per tetraciklino pliiĝas je 80 % kompare kun la gasoj elsenditaj en la fekaĵoj de gregoj libera de antibiotikoj.Hammer TJ, Fierer N, Hardwick B, Simojoki A, Slade E, Taponen J, Viljanen H, Roslin T'. Treating cattle with antibiotics affects greenhouse gas emissions, and microbiota in dung and dung beetles  en revuo Proc. R. Soc. B, 2016, volumo 283, doi=10.1098/rspb.2016.0150 La tetraciklino enhavata en la fekaĵoj de la traktita gregaro modifas la intesta mikroflaŭro de la skarabo Aphodius fossor, kiam la skarabo nutras sin per tiaj fekaĵoj.

Tia praktiko pluas en multaj lokoj, tamen, ĉar la antibiotikoj en la nutrado de la gregoj okazigas pliigon de pezo kaj ĉar estas ekonomia tialo por la farmoj ĉu industriaj ĉu familiaj. Inter aliaj tialoj, la uzado de antibiotikoj en la nutrado de bovoj ŝajnas helpi malpliigon de la dikeco de la intesto de animaloj, tiel plibonigante konsekvence la absorbadon de nutraĵoj kaj la pezon de la animalo. Nisha AR (decembro 2008). «Antibiotic Residues - A Global Health Hazard». Veterinary World (en angla) 1 (12): 375-377. Konsultita la 17an de majo 2011 (jam nedisponebla). 

eta|dekstra|Industria kokejo. Administrado de antibiotikoj en bestobredado povas okazigi neimageblajn problemojn.
Oni ĉirkaŭkalkulas, ke pli ol 70 % de la antibiotikoj uzitaj en Usono estas en la animalaj manĝaĵoj, kiel ĉe la kazo de gekokoj, porkoj kaj gregoj. Mellon, M et ál. Hogging It!: Estimates of Antimicrobial Abuse in Livestock Unua eldono, Cambridge, MA, Union of Concerned Scientists, 2001. Alirita la 18an de majo 2011, arkivita la 3an de oktobro 2012 en   En la Eŭropa Unio kaj Usono, la animaloj de bestobredado ricevas jare pli ol 10 000 tunojn de antibiotikoj por akceli la kreskon kaj preventi malsanojn.

La rezistado etendiĝis eĉ ĉe marvertebruloj, kiuj povas esti gravajn rezervejojn de bakterioj rezistantaj al la antibiotikoj.

 Homoj 
Studo pri infektoj en la spira sistemo trovis, ke kuracistoj tendencas preskribi antibiotikojn al pacientoj, pri kiuj oni supozas, ke ili postulis la medikamenton, tamen, nur unu el kvar de tiuj pacientoj vere postulis ilin. Ong S, Nakase J, Moran GJ, Karras DJ, Kuehnert MJ, Talan DA, "Antibiotic use for emergency department patients with upper respiratory infections: prescribing practices, patient expectations, and patient satisfaction" en revuo Annals of emergency medicine, volumo 50, 2007 numero 3, pp. 213-220 |año=2007 |pmid=17467120 |doi=10.1016/j.annemergmed.2007.03.026 Estas diferencaj formoj interveni, kaj al pacientoj kaj al kuracistoj, cele al reduktado de la maltaŭga preskribo de antibiotikoj. Metlay JP, Camargo CA, MacKenzie T, et al, Cluster-randomized trial to improve antibiotic use for adults with acute respiratory infections treated in emergency departments, en revuo Annals of emergency medicine, volumo 50, 2007, numero 3, pp. 221-230, pmid=17509729, doi=10.1016/j.annemergmed.2007.03.022  La troa uzado de antibiotikoj cele al profilaktiko inter vojaĝantoj povas esti klasigita ankaŭ kiel maltaŭga uzado de tiuj medikamentoj. Ĝenerale estas ofta eraro la uzado de la profilaktiko por eviti la koloniigon fare de ajna mikroorganismoj, aŭ eĉ de ĉiuj el ili.Reina Gómez, Goliat kaj Barban Lores, Digmara; Política de antibióticos en Ortopedia en Revista Cubana de Ortopedia y Traumatología, 2001, volumo 15, numero 1-2, pp. 61-64. ISSN=0864-215X

 Prudenta uzado de antibiotikoj 
Pro la konsekvencoj kaj nedezirataj efikoj malprofitaj por la homa sano derivataj de la maltaŭga uzado de la antibiotikoj, oni iniciatis diversajn entreprenojn fare de la sansistemaj aŭtoritatoj kaj sciencaj kaj profesiaj institucioj cele al promocio de la racia uzado de tiuj medikamentoj. Tiuj intervenoj estas de tre diversaj tipoj kaj celas la tuton de la loĝantaro; inter aliaj estas la jenaj:
 Agadoj de formado de profesiuloj.
 Agadoj de informado al la ĝenerala loĝantaro, kaj aparte al la sektoroj de la loĝantaro plej ofte engaĝiĝinta en la konsumo de antibiotikoj, por ekzemplo, ĉe la spiraj infektoj en la infana loĝantaro.Bryant V, Timoner J, Oliva B, Gil M, Alegre P, de Abajo Iglesias FJ. P-1. Análisis de la utilización de antibióticos en población pediátrica con patología respiratoria. Estudio en la base de datos BIFAP. Rev Pediatr Aten Primaria. 2009;11 Supl 17:e36.Hernández Merino A. Uso prudente de antibióticos: propuestas de mejora desde la pediatría comunitaria. Enferm Infecc Microbiol Clin. 2010;28 (Supl 4):23-27. alirinta la 31an de oktobro 2014, arkivita en  la 31an de oktobro 2014 
 Disvolvigo de instituciaj politikoj kaj kvalitaj normigoj de konsumo de antibiotikoj.
 Instituciaj kampanjoj kaj naciaj kaj supranaciaj. En tiu kunteksto estas la ĉiujaraj celebroj de la Eŭropa Tago por la Prudenta Uzado de la Antibiotikoj (18a de novembro)ECDC. Día Europeo para el Uso Prudente de los Antibióticos. Konsultita la 31an de oktobro 2014. Alirita la 31an de oktobro 2014. Arkivita en  la 31an de oktobro 2014  kaj la Tutmonda Semajno de Sentivigo pri la Antibiotikoj dum la monato novembro.
 Regulado de la liverigo de la medikamentoj, kiuj enhavas antibiotikojn, en apotekoj.

 Kontraŭantibiotika rezisto 

La kontraŭantibiotika rezisto estas la kapablo de mikroorganismoj rezisti kontraŭ la efikoj de la antibiotikoj. Tiu fenomeno aperas sekve al adaptiĝo per natura selektado pro longdaŭra ekspono de mikroorganisma populacio al la antibiotikoj: Bakterioj (aŭ aliaj infektaj agentoj) kiuj, per mutacio, akiras genojn de rezisto havas evoluan avantaĝon en la ĉeesto de antibiotikoj, kaj do pli reproduktiĝas.

Interŝanĝo de genoj inter bakterioj (transformo, transdukcio) plirapidigas la disvastigon de la genoj de rezisto.
Se bakterio enhavas plurajn genojn de rezisto kontraŭ pluraj antibiotikoj, ĝi estas tiel dirata "multerezistanta". La apero de kontraŭantibiotika rezisto estas pravigo de la teorio de evoluismo. Estas grava instigo por la medicino trovi novajn diversajn rimedojn por la lukto kontraŭ la bakterioj.

Staphylococcus aureus (aŭ ora stafilokoko) estas plej rezista el la infektaj mikroorganismoj. Ĝi estis la unua, kiu rezistis al la penicilino en 1947, kaj al la meticilino en 1961. Duono el la oraj stafilokokoj troveblaj en Usono rezistas al la penicilino, la meticilino, la tetraciklino kaj la eritromicino. Enterococcus faecium estas alia bakterio rezistanta al la penicilino (en 1983), al la vankomicino (en 1987) kaj al la linezolido (en 2000).

Unu el la ĉefaj kaŭzoj de la rezisto estas trouzo de antibiotiko:
 Misuzo de antibiotikoj; ekzemple en kazo de virusaj malsanoj, kontraŭ kiuj ili estas senefikaj
 Uzo de antibiotiko en bredado; kie ili estigas rapida kresko de la buĉotaj bestoj

 Alternativoj al la antibiotikoj 
Menciendas ankaŭ la apero de terapioj alternativaj al la uzado de antibiotikoj, kiel ekzemple la terapio pere de bakteriofagoj, kiu uzas grupon de virusoj por invadi la bakteriojn kaj ŝanĝi la genetikan programadon kiu havigas rezistadon kontraŭ la antibiotikoj. Lu TK, Collins JJ, "Dispersing biofilms with engineered enzymatic bacteriophage", en Proceedings of the National Academy of Sciences, USA, 2007, pmid=17592147, pmc=1899193, doi=10.1073/pnas.0704624104, volumo 104, numero 27, pp. 11197-11202 Williams SR, Gebhart D, Martin DW, Scholl D "Retargeting R-type pyocins to generate novel bactericidal protein complexes" en Applied and Environmental Microbiology, 2008, doi=10.1128/AEM.00141-08, volumo 74, numero 12, pp. 3868-3876, pmid=18441117, pmc=2446544

La terapio pere de "fagoj" (manĝantoj) estas ankoraŭ en dekomencaj studoj de esplorado kaj la reala aplikado estas tre limigita. The Bacteriophages, Abedon ST, Calendar RL, 2005Mattey M, Spencer J, Bacteriophage therapy--cooked goose or phoenix rising?, en Curr. Opin. Biotechnol., decembro 2008, volumo 19, numero 6, pp. 608-612 pmid=18926909 doi=10.1016/j.copbio.2008.09.001 

La bakteriocinoj estas toksinoj de proteina naturo produktitaj de bakterioj por inhibi la kreskon de aliaj bakterioj. Farkas-Himsley H, Bacteriocins--are they broad-spectrum antibiotics?,  en J. Antimicrob. Chemother. 1980, volumo 6, numero 4, pp. 424-426 pmid=7430010 doi= 10.1093/jac/6.4.424  Oni studis la uzadon de tiuj molekuloj kiel terapeŭtaj agentoj anstataŭ la antibiotikoj. Gillor O, Kirkup BC, Riley MA, Colicins and microcins: the next generation antimicrobials en Adv. Appl. Microbiol., 2004, volumo 54, pp. 129-146 pmid=15251279 doi=10.1016/S0065-2164(04)54005-4

Kelkaj de las bakteriocinoj studitaj tiucele estas la mikrocinoj kaj lantibiotikoj. Ties aplikadon oni proponis fundamente por surloka kaj atomakintesta uzado. Kirkup BC, Bacteriocins as oral and gastrointestinal antibiotics: theoretical considerations, applied research, and practical applications en gazeto Curr. Med. Chem., volumo 13, 2006, numero 27, pp. 3335-3350 pmid=17168847 kaj doi=10.2174/092986706778773068 

 Komerca produktado 
Nur en 1941 Florey kaj Chain disvolvigis metodojn por komerce produkti penicilinon por homa uzado.Howard Florey (1898-1968) kaj Ernst Chain (1906-79) en sciencemuseum.org Alirita la 24an de majo 2011 Arkivita en  la 21an de februaro 2011 Ĉar jam la Dua Mondmilito estis okazanta, la klopodoj por produktado de penicilino fokusiĝis al la distribuado inter aliancanaj soldatoj. Kiam Britio —kie laboris Florey kaj Chain— perdis industrian kapablon por produkti la antibiotikon la procezo translokiĝis al Usono, kie disvolviĝis novaj proceduroj por amasa produktado de la medikamentoj. Tuj antaŭ la fino de la Dua Mondmilito, la penicilino jam estis komerce disponebla por la ĝenerala publiko, kvankam en Eŭropo - ege damaĝita pro la milito - la distribukanaloj ankoraŭ estis nefluaj en multaj landoj, dum ankaŭ por aliaj kontinentoj la disponeblo estis relativa en la unuaj jardekoj.

Kvankam kelkajn plej uzatajn antibiotikojn oni produktas nature el mikroorganismoj (kiel la penicilino), oni realigis klopodojn pere de bioteknologio por pliigi la produktivecon kaj le rezultojn de la uzitaj bredorasoj. Tiel, la komerce uzitaj bredorasoj en la aktualo produktas 40 000 fojojn pli da antibiotikoj ol la izolita originalo de Fleming.Shu-Jen Chiang "Strain improvement for fermentation and biocatalysis processes by genetic engineering technology"  en gazeto Journal of Industrial Microbiology and Biotechnology, 2004. doi=10.1007/s10295-004-0131-z volumo 31, numero 3, pp. 99-108 Alirita la 4an de aprilo 2011 en  la 13an de septembro 2019 Ĉirkaŭ la fino de la 1960-aj jaroj, la esploristoj malkovris, ke la bakterioj pli bone kreskis en la ekstera spaco. En tiaj kondiĉoj de la spaco la mikroorganismoj ĝis tiam taksitaj estas kapablaj produkti pli da antibiotikoj, ĝis 200 % plie, ol la samaj specioj en la teraj kondiĉoj. Karen Miller, Dr. Tony Phillips Antibióticos del Espacio marto 2002, NASA: Desarrollo de Productos Espaciales - Centro Marshall para Vuelos Espaciales. Alirita la 4an de septembro 2008. Arkivita la 1an de oktobro 2015 en 

La nombro de antibiotikoj konataj pliiĝis el ĉirkaŭ 500 en 1960 ĝis pli ol 11 000 en 1994, el kiuj pli ol duono estis produktitaj el specioj de la genro Streptomyces. Strohl W. R. (1997). «Biotechnology of Antibiotics». Informa Health Care (en angla). ISBN 0-8247-9867-8.  Aliaj mikroorganismoj produktantoj de amasaj kvantoj de antibiotikoj estas fungoj kaj fadenecaj kaj aktinomikaj diferencaj disde Streptomyces kaj Actinomyces. En 1945 oni akiris pli ol 646 mil milionojn da unuoj de penicilino.Parascandola, John. The History of Antibiotics: a Symposium. Publication N.º 5, 1980.

En 1980, la plej produktita antibiotiko estis la cefalosporino, sekvita de la ampicilino kaj de la tetraciklino: totale oni ĉirkaŭkalkulis, ke la tutmonda produktado de antibiotikoj tiujare superis 100 000 tunojn, kaj okazis vendado en Usono per valoro de ĉirkaŭ mil milionoj da dolaraj. Aktuale, la jara tutmonda merkato estas valorata en pli ol 20 000 milionoj da dolaroj. La kosto enkonduki novan antibiotikon en la merkaton, ekde ĝia esplorado kaj disvolviĝo, estas de proksimume 1 200 milionoj da dolaroj. Fresno Chávez, Caridad, [url=http://scielo.sld.cu/pdf/mgi/v17n2/mgi15201.pdf El diseño de nuevos antibióticos] en Revista Cubana de Medicina General Integral, 2001, volumo 17, numero 2, pp. 196-199 ISSN=0864-2125  Tiukadre, en la 21-a jarcento la antibiotikojn oni produktas industrie grandskale kaj oni vendas ilin en tre konkurencema merkato (tio estas, temas pri «kemia varo»). Allen I. Laskin, Geoffrey M. Gadd, Sima Sariaslani Advances in Applied Microbiology Academic Press, 2008, ISBN = 0-444-53191-2 

La industria produktado de antibiotikoj okazas pere de procezo de fermentado, en kiu la mikroorganismo kreskas en grandaj fermentujoj (de po 100 000 - 150 000 litroj) kiuj enhavas likvan kultivmedio. La koncentriĝo de oksigeno, la temperaturo, la pH kaj la niveloj de nutraĵoj estas kontrolataj je optimuma nivelo por ĉiu mikroorganismo. La antibiotiko, kiu estas metabolito de la ĝermo, estas elprenita kaj purigita ĝis akiri kristaligita produkto. Depende de la antibiotiko oni postulas kelkajn apartajn procezojn de purigo aŭ aliajn, kiel por ekzemplo "jona interŝanĝo", ties precipitado, ktp.

La genro Streptomyces estas unu de la plej esploritaj por la serĉado de novaj antibiotikoj, Bhattacharyya, Barun K., PAL, Sushil C. kaj SEN, Sukanta K. [url=http://www.scielo.br/scielo.php?script=sci_arttext&pid=S0001-37141998000300003&lng=en&nrm=iso "Antibiotic production by Streptomyces hygroscopicus d1.5: Cultural effect", Revista de Microbiologia, 1998, volumo 29, numero 3 ISSN=0001-3714 doi=10.1590/S0001-37141998000300003  en kiu oni manipulis genetike la maŝinaro de produktado de la ribosomoj por produkti novajn kaj pli bonkvalitajn antibiotikojn. Guojun Wang, Takeshi Hosaka kaj Kozo Ochi "Dramatic Activation of Antibiotic Production in Streptomyces coelicolor by Cumulative Drug-Resistance Mutations" en Applied and Environmental Microbiology, 2008, pp. 2834-2840, volumo 74, numero 9 doi=10.1128/AEM.02800-07 Alirita la 24an de majo 2011 Arkivita la 19an de septembro 2011 en [https://web.archive.org/web/20110919235823/http://aem.asm.org/cgi/reprint/AEM.02800-07v1.pdf

 Restaĵoj de antibiotikoj 
La uzadon de antibiotikoj en la brutobredado kutime oni komprenas necesa por la preventado kaj traktado de malsanoj de la animaloj.Doug Gurian-Sherman CAFOs Uncovered: The Untold Costs of Confined Animal Feeding Operations Aprilo 2008, Union of Concerned Scientists, Cambridge, MA,  18a de majo 2011. Arkivita la 26an de januaro 2013 en   La malkovro de tiu aplikado de la antibiotikoj kaj kelkaj vakcinoj faciligis la bredadon de gregoj en grandaj kvantoj pere de la reduktado de malsanoj en la animaloj. La uzadon de antibiotikoj en tiaj kazoj oni indikas ankaŭ por havigi plibonigitan rezulton el la kresko kaj la nutrada efikeco, kaj por sinkronigi kaj reguli la reproduktan ciklon kaj la rendimento de reproduktado de la animaloj en tiu industrio. La restaĵoj de kontraŭmikrobiiloj ofte kondukas al efikoj de restaĵoj tute damaĝaj por homoj, inklude gravan reduktadon en la efikeco de la kontraŭmikrobiilaro uzebla ĉe homoj. Tiel ke la estado de restaĵoj de antibiotikoj kaj ties taŭga detektado en lakto, viando kaj ovoj de komerca produktado estas priokupo de la industrio por sekurigi al la publiko ke la distribuado de tiuj kaj aliaj produktoj estas sekura. Preventing Antibiotic Residues In Milk North Carolina State University Cooperative Extension, Department of Food Science, arkivita en  la 27an de aŭgusto 2011. Alirita la 6an de majo 2011. La antibiotikoj tiel uzataj en la brutobredado estas ankaŭ unu de la poluiloj asociaj kun la elŝarĝo de animalaj restaĵoj en lagoj, riveroj kaj la aero."Concentrated animal feeding operations" , Centers for Disease Control and Prevention, United States Department of Health and Human Services.

 Vidu ankaŭ 
 Biologio
 Mikrobiologio

 Referencoj 

Bibliografio
 "Antibiotics: MedlinePlus". nih.gov. Arkivita el la originalo la 27an de Julio 2016. Alirita la 19an de Julio 2016.
 Davies J, Davies D (Septembro 2010). "Origins and evolution of antibiotic resistance". Microbiology and Molecular Biology Reviews. 74 (3): 417–33. doi:10.1128/MMBR.00016-10. PMC 2937522. PMID 20805405.
 Giedraitienė A, Vitkauskienė A, Naginienė R, Pavilonis A (1a de Januaro 2011). "Antibiotic resistance mechanisms of clinically important bacteria". Medicina. 47 (3): 137–46. doi:10.3390/medicina47030019. PMID 21822035.
 Gould K (Marto 2016). "Antibiotics: from prehistory to the present day". The Journal of Antimicrobial Chemotherapy. 71 (3): 572–5. doi:10.1093/jac/dkv484. PMID 26851273.
 Pugh R, Grant C, Cooke RP, Dempsey G (Aŭgusto 2015). "Short-course versus prolonged-course antibiotic therapy for hospital-acquired pneumonia in critically ill adults". The Cochrane Database of Systematic Reviews. 2015 (8): CD007577. doi:10.1002/14651858.CD007577.pub3. PMC 7025798. PMID 26301604.
 Townsend, Courtney M. (2005). Sabiston Tratado de Cirugía e-dition: Libro retalirebla (17a eldono). Elsevier, España. ISBN 848174848X.
 "WHO's first global report on antibiotic resistance reveals serious, worldwide threat to public health". WHO. Arkivita el la originalo la 30an de Aprilo 2014.

 Eksteraj ligiloj 

 Cipla   
 en norvega  
 en norvega  
 en rusa: Антибиотики  
 Alliance for the Prudent Use of Antibiotics
  Rezistantaj bakterioj en la viando (el Informations Hospitalières) 


Kategorio:Medikamentoj
Kategorio:9-a oficiala aldono